ร้าน CODE อยู่ชั้น 4 Seacon Square โซน Canopy คนไม่พลุกพล่าน ไปทีไรร้านโล่งดี ไม่ต้องรอโต๊ะ ไม่ต้องต่อคิว ร้านตกแต่งสวยสว่างน่านั่ง แต่โต๊ะไม่ค่อยสะอาดนะคราวนี้ มีคราบเหนียวตามขอบโต๊ะ ก็เช็ดออกเอง ไม่ซีเรียส ขี้เกียจย้ายโต๊ะ สมบัติแยะ 555

วันนี้สั่ง 2 อย่างมี
1. Baked Egg (125) - ขนมปังปิ้ง 1 แผ่นหั่นครึ่งสามเหลี่ยม เสิร์ฟพร้อมไข่กับไส้กรอกอบในซอสใส่ถ้วย ตัวไข่อบซอสรสชาติเข้มข้นอร่อยดี แต่ไส้กรอกอยากให้ใช้เกรดดีกว่านี้จัง กินคราวนี้เหลือไส้กรอกเยอะเลย
2. Croissant Salted Egg (120) - croissant ชิ้นใหญ่กว่าที่คิด มาแบบร้อนๆ กรอบๆ เลย ด้านบนโรยเกล็ด crumble หวานมันกรุบนิดๆ ด้านในเป็นซอสไข่เค็มแต่ไม่เค็มแบบที่คิดแฮะ ออกหวานนำมากกว่า เรานึกว่าจะเป็นของคาวซะอีก คงเหมือนซาลาเปาลาวาไข่เค็มมั้ง แต่ไม่เค็มเท่าไหร่ หวานๆ

โดยรวมก็อร่อยใช้ได้ ร้านสวยน่านั่ง มีน้ำเปล่าฟรี แต่โดยส่วนตัวชอบแนว Toast ของที่นี่มากกว่าเมนูอื่นของทางร้าน